als_Latn dik_Latn sag_Latn
Në kohën tonë problem i vrasjes seriale është bërë veçanërisht evident, si për shkak të një rritjeje të konsiderueshme numerike të vrasësve serialë, ashtu dhe për shkak të vëmendjes më të madhe të kushtuar nga masmediat. Megjithatë, fenomeni nuk është i ri, edhe pse termi “vrasës serial” është në fakt i vonshëm.
Në imagjinatën kolektive është e përhapur ideja se vrasësi serial është një subjekt mjaft inteligjent, një lloj gjeniu i së keqes që futet në konkurrencë intelektuale me ata që kërkojnë ta kapin. Në realitet, motivi i vështirësisë për ta kapur i detyrohet mungesës së korrelacionit midis autorit të krimit, viktimës dhe shkakut, elementë themelorë për hetimin. Në fakt, modus operandi i vrasësve serialë është absolutisht në linjë me atë të një grabitqari, godet kuturu: bëhet viktimë sepse në atë moment ndodhet në vendin e gabuar në praninë e personit të gabuar.
Vrasësi serial vret, përdhunon dhe torturon sepse ndjen kënaqësi, sepse gjesti e shpërblen duke i ofruar atë ndjesi dominimi dhe kontrolli që ka mundësi i mungon gjatë gjithë jetës së tij. Ideja vrastare e vrasësit serial nuk mund të pengohet dhe kërkon me forcë që të vihet në zbatim, duke i siguruar mirëqenie. Eksitomi i “gjuetisë” e shtyn kështu ndaj veprimit.
Kronika është e pasur me histori psikopatësh që vrasin në mënyrë seriale duke sfiduar hapur autoritetet e policisë me mesazhe. Por rasti i “Vrasësit të Zodiakut” është me mënyrën e saj shembullore dhe mund të përkufizohet si një ndër më misteriozet nga koha e Xhek Kasapit.
Zodiaku nuk është kapur kurrë. Midis 1963 dhe 1974 ka vepruar i pashqetësuar në Kaliforni, duke befasuar hetuesit e FBI-së me letra dhe me mesazhe kriptike.
Debutimi i Zodiakut i takon ndoshta 4 korrikut 1963, kur Robert Domingos dhe Linda Edwards vriten respektivisht me 11 dhe 9 plumba të qëlluara nga një kalibër 22 gjysmautomatike të armatosur me municion Winchester Western Super X. Të dy fëmijët gjendeshin në një plazh afër Lompocit dhe kishin lënë mësimin e të ashtuquajturit Senior Ditch Day (një ditë e rënë dakord në të cilën tradicionalisht studentët e vitit të fundit nuk paraqiteshin në mësim). Të dy qenë të lidhur me copa litari, nuk qenë plaçkitur apo torturuar dhe qenë vrarë me një armë krejtësisht të ngjashme me atë që më pas do të përdorë për krimet e tij vrasësi Zodiak. Krimi ka mbetur i pazgjidhur, pa fajtorë dhe pa rivendikime.
Përgatiti
ARMIN TIRANA
(Të plotë mund ta lexoni në gazetën "RD")
Video - Momenti i ekzekutimit te biznesmenit Santo
Kerko Lajme
Parashikimi motit
52°
11°
°F | °C
Mostly Cloudy
Humidity: 68%
0 mph
Tue
45 | 64
7 | 17
Wed
40 | 59
4 | 15
als_Latn als_Latn als_Latn als_Latn als_Latn als_Latn als_Latn ron_Latn als_Latn als_Latn als_Latn als_Latn unk unk dan_Latn eng_Latn slk_Latn eng_Latn srd_Latn unk unk mos_Latn unk unk